גאורג פיליפ טלמן

גאורג פיליפ טלמן (בגרמנית: Georg Philipp Telemann; 14 במרץ 1681, מגדבורג – 25 ביוני 1767, המבורג) היה מלחין גרמני בן תקופת הבארוק.

==ביוגרפיה==
טלמן למד לשיר מגיל 10 ולמד בעצמו לנגן ולהלחין. כבר בגיל 12 חיבר את האופרה "סיגיסמונדוס". הוא קיבל חינוך דתי-לותרני בזלרפלד ובהילדסהיים וסיים את לימודיו בהצטיינות יתרה.

ב–1701 החל ללמוד משפטים באוניברסיטה של לייפציג והקים קבוצת נגנים-סטודנטים. בדרך ללימודיו בלייפציג עבר טלמן בעיר האלה שם פגש את גאורג פרידריך הנדל, השניים התיידדו ונותרו חברים טובים במשך שנים רבות. בשנת 1702 מונה טלמן למנהל האופרה של לייפציג ולנגן עוגב באחת הכנסיות המרכזיות בעיר.

בשנת 1705 עזב טלמן את לייפציג ועבר לשירות הרוזן ארדמן השני מפרומינץ שבמחוז סוראו (היום ז'ארי, פולין), בתפקיד זה נחשף למוזיקה מוראווית ופולנית-עממית, אשר הרשימה אותו עמוקות. ב-1707 עבר טלמן לחצר הדוכס יוהאן וילהלם מאייזנאך, שם הקים קבוצת נגנים, שזכתה להצלחה רבה. טלמן התחתן ב-1709, אך אשתו נפטרה זמן קצר לאחר חתונתם. בשנת 1712 מאס טלמן בחיי החצר עתירי הגינונים ועבר לפרנקפורט, שם קיבל משרה אזרחית של מנהל מוזיקלי מטעם העירייה. הוא התחתן בשנית בגיל 34 עם מריה קתרינה טקסטור בת ה-16, שילדה לו 9 ילדים.

בשנת 1721 עבר טלמן להמבורג. שם נכנס לפרק הפורה ביותר בחייו. הוא כתב מאות יצירות בתקופה של שנים ספורות, ניהל את בית האופרה של העיר והקים עוד קבוצת נגנים מצליחה, שהופיעה פעמיים בשבוע לפני הקהל הרחב. הוא פרסם שירים ופואמות וכמו כן חיבורים תאורטיים בנושאים הקשורים לתאוריית המוזיקה.

טלמן האריך ימים ונשאר עד אחרון ימיו בהמבורג, למעט מסע של כשנה לפריז בשנת 1737. הוא השפיע רבות על עיצוב האסתטיקה המוזיקלית של תקופת הבארוק בגרמניה. יצירותיו הרבות והמורכבות הביאו לשיאן את הצורות המוזיקליות שהיו נהוגות בתקופת הבארוק והניחו את אבני היסוד לסגנונות המאוחרים יותר. 

לפי ספר השיאים של גינס, טלמן הוא המלחין הפורה ביותר בתחום המוזיקה הקלאסית.

==יצירות חשובות==

יצירותיו של טלמן מקוטלגות ב"רשימת יצירות טלמן" (TWV). אלו שידועות עד כה כוללות יותר מ-500 קנטטות כנסייתיות, 44 פסיונים, 40 אופרות, (שהידועה בהן היא הקומדיה פימפינונה), 600 אוברטורות תזמורתיות ויותר מ-1000 קונצ'רטי, סונאטות וטריו סונאטות.

מוזיקת סעודה (אוסף שלישי): "מוזיקת סעודה" הוא קובץ ובו שלושה אוספים. כל אוסף כולל סוויטה תזמורתית, לפחות קונצ'רטו אחד, טריו סונאטה וסונאטת סולו אחת או שתיים. האוסף השלישי מכיל שש יצירות כאלו, כולן לכלי נשיפה-(חלילים, אבובים, קרנות), מיתרים וצ'מבלו. הסוויטה הפותחת והקונצ'רטו לשתי קרנות ומיתרים הם הקטעים היפים ביותר באוסף זה, אך סך כל האוסף הוא דוגמה אופיינית לסגנונו האישי, הידידותי וחסר המאמץ של טלמן.

יצירות נוספות מסוג זה הן אוברטורה של עמים עתיקים ומודרניים (סוויטה תזמורתית); טריו סונטה בפה מז'ור (מתוך Esercizii musici לחלילית, ויולה דה גמבה וקונטינואו).

סוויטה בלה מינור לחלילית (או חליל) וכלי קשת.

קונצ'רטו במי מינור לחלילית, חליל צד וכלי מיתר.

==קישורים חיצוניים==

* [http://www.baroquemusic.org/bqxtel.html ביוגרפיה של טלמן] באתר "מוזיקת הבארוק"
* 

* 
* 

===מידע נוסף על יצירות טלמן===
<div style="direction: ltr;">
* [http://www.baroquemusic.org/bqxtel.html Detailed biography at baroquemusic.org]
* [http://www.uquebec.ca/musique/catal/telemann/telgp.html Partial list of Telemann publications and TWV numbers], Robert Poliquin, Université du Québec. (French)
* [http://opera.stanford.edu/composers/T.html Telemann as opera composer from 1708-61], OperaGlass, Stanford University.
* [https://web.archive.org/web/20080921092029/http://www.baerenreiter.com/html/completeedi/telemanninhalt.htm An index to the Bärenreiter edition] Provides some TWV number for cataloging use, and some information for further filling-out of a worklist

===מהדורות מודרניות===
<div style="direction: ltr;">
* [https://web.archive.org/web/20090522090437/http://primalamusica.com/erol.html Prima la musica!] Commercially available performing editions of Telemann's music, as well as other baroque composers.
* [http://www.edition-musiklandschaften.de/ Edition Musiklandschaften] Modern performing editions of Telemann's yearly Passions from 1757 to 1767 edited by Johannes Pausch
* [http://www.habsburgerverlag.de/ Habsburger Verlag] Modern performing editions of Telemann's cantatas edited by Eric Fiedler.
* [http://www.edition-musiklandschaften.de/ Edition Musiklandschaften] Modern performing editions of Telemann's yearly Passions from 1757 to 1767 edited by Johannes Pausch
</div>

===גליונות תווים חופשיים===
<div style="direction: ltr;">
* [https://web.archive.org/web/20060204005452/http://www.kantoreiarchiv.de/archiv/choir_orchestra/cantata/telemann/ Free scores, Cantatas], Archiv der kreuznacher-diakonie-kantorei
</div>.

קטגוריה:מלחינים שעל שמם כוכב לכת מינורי
קטגוריה:מלחינים מתקופת הבארוק
קטגוריה:נגני עוגב גרמנים
קטגוריה:אישים הקבורים בהמבורג
קטגוריה:גאורג פיליפ טלמן
קטגוריה:מלחינים גרמנים במאה ה-17
קטגוריה:מלחינים גרמנים במאה ה-18
קטגוריה:גרמנים שנולדו ב-1681
קטגוריה:נפטרים ב-1767